Tiberius Cornelis Winkler

Tiberius Cornelis Winkler (Ljouwert, 28 maaie 1822 - Haarlim, 18 july 1897) wie in Nederlânk anatoom, soölooch en natoerûndersiker, en de earste konservator fan de geology-, paleontology- en mineralogy- ôfdielingen fan Teylers Museum yn Haarlim.Syn opfolger yn dy rol wie Eugène Dubois, ûntdekker fan de Homo erectus (de Java-mins). Neist it oersetten fan de easrte edysje fan Charles Darwin syn The Origin of Species (1860), skreau hy in grut oantal wurken oer popularisearring fan de wittenskip, benammen dan foar de biology. 
Hy skreau mear as hûndert artikels, in soad dêrfan rjochte op de edukaasje fan it grutte publyk, lykas hy himsels oplaat hie. In soad fan dizze wurken ferskynden yn Album der Natuur.

Like wichtich wiene syn oersettings fan wittenskiplike wurken yn it Nederlânsk. De ferneamdste dêrfan wie Charles Darwin syn baanbrekkende De oarsprong fan de soarten, dat yn it Nederlânsk ferskynde in jier nei it ferskinen yn it Ingelsk yn 1859.Teyler, Winkler, Darwin, Darwinlezing troch Marijn van Hoorn MA op it kongres fan de Europeeske Botanyske en Túnbou Libraries Group, Praach, 23 april 2009. Winkler wie ek in krêftige ferdigener fan de evolúsjeteory, en wol sa dat hy - yn tsjinstelling mei op dat stuit troch Darwin sels - it plak fan de mins yn de evolúsje ta diskusje stelle woe.Besselink, Marijke. "Winkler? Nooit van Gehoord", yn: Teylers Museum Magazijn 7 (2007), 7-8.

Winkler wie in aktive foarstanner fan Volapük, in konstruearre taal útfûn troch de katolike preester Johann Martin Schleyer. Syn jongste broer wie de dokter, sjoernalist en publisist Johan Winkler.

Kategory:Frysk anatoom
Kategory:Frysk soölooch
Kategory:Frysk ichtyolooch
Kategory:Frysk skiedkundige
Kategory:Frysk paleöntolooch
Kategory:Frysk publisist
Kategory:Nederlânsk anatoom
Kategory:Nederlânsk soölooch
Kategory:Nederlânsk ichtyolooch
Kategory:Nederlânsk skiedkundige
Kategory:Nederlânsk paleöntolooch
Kategory:Nederlânsk publisist
Kategory:Nederlânsk persoan fan Frysk komôf
Kategory:Persoan berne yn Ljouwert
Kategory:Persoan berne yn 1822
Kategory:Persoan stoarn yn 1897